text: Una delegació del Perú visita les instal·lacions de CTM-Eurecat
  Una delegació del Perú ha visitat les instal·lacions del centre tecnològic CTM-Eurecat (membre de Tecnio), on ha pogut conèixer diversos àmbits i projectes tecnològics del centre que fan especial referència al sector agrari i a l'alimentari, com són la recuperació de nutrients per a la fertilització i la qualitat del sòl i l'anàlisi del risc per a la salut humana.
  Han integrat la delegació peruana els socis d'un projecte que té l'objectiu de promoure la col·laboració tecnològica entre Catalunya i Perú. Concretament, han estat presents a la visita representants de la municipalitat de Rímac-Lima; de l'Instituto Tecnológico de la Producción (abans Instituto Pesquero), de Funiber i també d'un nou centre tecnològic del sector agroalimentari de Perú.
  A més de visitar les instal·lacions de CTM-Eurecat, investigadors del centre tecnològic han presentat a la delegació peruana diversos projectes tecnològics vinculats al tractament i a la reutilització de l'aigua, a la recuperació de nutrients per a la fertilització, a la qualitat del sòl i a l'anàlisi del risc per a la salut humana, a l'eliminació dels nitrats de les aigües subterràniesi a la millora del rec amb l'aplicació de les TIC.